CELEX: 32010R0629
Language: mt
Date: 2010-07-16 00:00:00
Title: Regolament tal-Kummissjoni (UE) Nru 629/2010 tas- 16 ta’ Lulju 2010 li jistabbilixxi l-ammont finali tal-għajnuna għall-għalf niexef għas-sena tas-suq 2009/2010

17.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 184/1
            
         REGOLAMENT TAL-KUMMISSJONI (UE) Nru 629/2010
   tas-16 ta’ Lulju 2010
   li jistabbilixxi l-ammont finali tal-għajnuna għall-għalf niexef għas-sena tas-suq 2009/2010
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1), u partikolarment l-Artikolu 90(c) flimkien mal-Artikolu 4 tiegħu,
   Billi:
   
               (1)
            
            
               L-Artikolu 88(1) tar-Regolament (KE) Nru 1234/2007 jistabbilixxi l-ammont tal-għajnuna li għandha titħallas lill-impriżi tal-ipproċessar tal-għalf niexef, fil-limitu tal-kwantità massima garantita stipulata fl-Artikolu 89 tal-istess Regolament.
            
         
               (2)
            
            
               Skont l-Artikolu 33(1), it-tieni subparagrafu, tar-Regolament tal-Kummissjoni (KE) Nru 382/2005 tas-7 ta’ Marzu 2005 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1786/2003 dwar l-organizzazzjoni komuni tas-suq tal-għalf niexef (2), l-Istati Membri nnotifikaw lill-Kummissjoni bil-kwantitajiet tal-għalf niexef li għalihom ġew rikonoxxuti l-intitolamenti għall-għajnuna għas-sena tas-suq 2009/2010. Dawn in-notifikazzjonijiet jindikaw li ma nqabżitx il-kwantità massima garantita għall-għalf niexef.
            
         
               (3)
            
            
               L-ammont tal-għajnuna għall-għalf niexef għaldaqstant huwa EUR 33 għal kull tunnellata, skont l-Artikolu 88(1) tar-Regolament (KE) Nru 1234/2007.
            
         
               (4)
            
            
               Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Għas-sena tas-suq 2009/2010, l-ammont finali tal-għajnuna għall-għalf niexef huwa stabbilit għal EUR 33 għal kull tunnellata.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta’ Lulju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 61, 8.3.2005, p. 4.